'እምቢ' ምባል ልመዲ ምንጪ ስእሊ, Getty Images ኣብ ስራሕ ቦታኺ ክትዓብይ እንተድኣ ትደልይ ኮይንኪ 'እምቢ' ምባል ክትመሃሪ ከምዝግባእ፡ ቀንዲ ማዕዳ ሄግለሰን እዩ። "ንዝተለመንክዮ ኩሉ እሺ እንተድኣ ትብሊ ኮይንኪ፡ ናይ ካልኦት ሰባት ዝነበረ ተሓታትነት ኢኺ ትሽከሚ ዘለኺ። እዚ ንባዕልኺ ኣብ ስግኣት ክትጥሕሊ ዝገብር እዩ፡ " "ብፍፁም ሰባት ንክጥቀሙልኪ ኣይትፍቀዲ፣ ምእንተ ካልኦት ኢልኺ ግዘኺ ኣይተባኽኒ፤ እምቢ ምባል ተለማመዲ" ብምባል መንገዲ በለፀኛታት ክትዓፅዊ ከምዝግባእ ትምዕድ። እሞ ነዚ ተግባር እዚ ከመይ ኣቢለ እየ ዝለምዶ ኢልኪ ኣይተጨነቒ። በብቁሩብ ጀምርዮ፡ ንኩሉ ድማ ገደብ ግበርሉ። "ንበዓልኪ ከምዚ ኢልኪ ቃል እተዊ። 'ሕዚ ብዙሕ ሰሪሐ እየ፣ ካብ ዝቕፅል ወርሒ ሰባት ልዕሊ ዓቕመይ ንክሰርሕ እንተድኣ ሓቲቶምኒ፡ ቅድሚ እሺ ምባለይ፡ ኣጸቢቐ ክሓስበሉ እየ። ክንደየናይ ዝኣክል እየ'ኸ ክሰርሖ ዝኽእል?
